DOPLŇUJÚCE INFORMÁCIE:  
  
1. Názov vzdelávacieho programu :Kaderník - Kaderníčka

2. Organizačná forma vzdelávania : Prezenčná

3. Cieľová skupina:   Osoby so záujmom pôsobiť v kaderníckych službách

4. Požadované vstupné vzdelanie Stredoškolské vzdelanie

5. Profil absolventa

Absolvent vzdelávacieho programu pozná zariadenie pracoviska kaderníka, funkcie pracovného náradia, pomôcky, prístroje a ich údržbu, materiály používané v kaderníckych službách, ich zloženie, vlastnosti, použitie a pôsobenie na vlasy a pokožku hlavy ako aj bezpečnú manipuláciu s nimi a vhodné dávkovanie, pozná prejavy kožných chorôb predovšetkým pokožky hlavy, odstraňovanie mikroorganizmov v prostredí a na predmetoch, technologické popisy povolených úkonov v kaderníctve, indikácie a kontraindikácie. Ovláda zásady bezpečnosti a ochrany zdravia pri práci a hygienické predpisy v oblasti, druhy dezinfekcie, dezinsekcie, sterilizácie ako aj prevádzkový poriadok, vie používať nástroje v oblasti kaderníctva akými sú strihací strojček, britva. Je zručný v oblasti vlasovej preparácie, narovnávania kučeravých vlasov, odfarbovania a farbenia vlasov, zasvetľovania vlasov, vodovej ondulácie, ondulácie železom, strihania vlasov - dámske, pánske a detské strihy, ošetrenia a regenerácie vlasov, účesovej tvorby, umývania vlasu a masáže hlavy, lakovania vlasu a konečnej úpravy vlasu.

6. Metódy: Prednáška, výklad, brainstorming, prípadová štúdia, inštruktáž, praktické cvičenia a odborný výcvik zameraný na získanie a upevňovanie praktických zručností.

7. Rozsah vzdelávacieho programu 450,00 hodín

8. Učebný plán - Odborný garant Bc. Zlatica Kállaiová MSc /lektor/.

Názov odbornej témy:

1. Hygiena a epidemiológia
2. Kožné choroby a kožné zmeny
3. Materiály
4. Strihanie vlasov
5. Farbenie vlasov
6. Odfarbovanie vlasov
7. Preparácia vlasov
8. Regenerácia vlasov
9. Vodová ondulácia
10. Účesová tvorba
11. Anatómia kože, stavba vlasu, poškodenie vlas

9.Materiálne, technické, priestorové zabezpečenie vzdelávacieho programu:

Materiálne a technické zabezpečenie

Priestory :

Praktická aj teoretická časť bude prebiehať v prenajatých priestoroch: 1) na ulici Centrum I. 924/18, 079 01 Veľké Kapušany a 2) na ulici P.O. Hviezdoslava 39/54 , 079 01 Veľké Kapušany. Oba priestory sú prispôsobené potrebám výučby teoretickej aj praktickej časti kurzu. 1) V prevádzke na ulici Centrum I. 924/18 sa nachádza: priestor na teoretickú časť kurzu, kadernícky salón, vstupná hala, kuchynka, sprcha, toalety. Priestor je zariadený v súlade s hygienickými požiadavkami. Priestor je klimatizovaný, je tam ústredné kúrenie, prívod teplej a studenej pitnej vody. V priestore sa nachádza balkón. 2) V prevádzke na ulici P.O. Hviezdoslava 39/54 Veľké Kapušany 07901 sa nachádza: miestnosť na školenie teoretickej časti kurzu, kadernícky salón, kuchynka, toalety, recepcia, šatňa. Priestor je zariadený v súlade s hygienickými požiadavkami, je tam prívod teplej a studenej pitnej vody a ústredné kúrenie. Priestor je klimatizovaný. Technické vybavenie, učebné pomôcky V oboch prevádzkach bude teoretická časť výučby prebiehať v priestore prispôsobenom požiadavkám výučby teoretickej časti kurzu, kde sa nachádzajú stôl a stolička pre lektora, stoly a stoličky pre študentov, tabuľa. Praktická časť výučby bude v oboch prevádzkach prebiehať v kaderníckom salóne. Pracovné nástroje a pomôcky na opakované použitie budú po každom zákazníkovi dôkladne mechanicky očistené a dezinfikované. Oba priestory na praktickú časť výučby obsahujú: skrinky na uskladnenie vlasových kozmetických prípravkov, skrinky na uskladnenie nástrojov a pomôcok, skrinky na uskladnenie uterákov, kaderníckych plášteniek, melírovacích čiapok, pomocného materiálu. Vybavenie salónov: kadernícke hydraulické kreslá, kadernícke umývacie boxy, kadernícke sušiace helmy, stolička pod sušiacu helmu, cvičné hlavy, kadernícke vozíky, kadernícke zrkadlá, kadernícke fény, kadernícke kulmy, sady hrebeňov a kief, kôš na špinavú bielizeň, žehličky na vlasy, sady kaderníckych nožníc klasických a efilačných, zrezávače, britvy, misky na farbenie, štetce na farbenie, odmerky, sady natačiek na vodovú onduláciu, spinky, sponky, klipsy, štipce, alobal na melírovanie, melírovacia čiapka, sieťky, pláštenky pre študentky, pláštenky pre klientky, uteráky, jednorazové uteráky, pracovné rukavice, vlasová kozmetika: farby, laky, tužidla, tónovacie šampóny, kondicionéry, regeneračné prípravky, ochranný krém na kontúry, masky, gély, vosky, Oxidanty 12%, 9%, 6%, 3%, melírovací prášok, preparačný roztok, neutralizačný roztok. Dezinfekčné prípravy: Dezident sprej, Incides . Dezinfekčné prípravky na plochy a podlahy.

10.Metódy hodnotenia  a spôsob ukončenia vzdelávania:

Forma záverečnej skúšky Teoretická časť: Písomný test - zostavený zo všetkých oblastí - potrebná minimálna úspešnosť 60%. Ústna skúška - zodpovedanie vyžrebovanej otázky pred skúšobnou komisiou. Jednotlivé otázky obsahujú všetky oblasti, ktoré sú predmetom vzdelávacieho programu. Praktická skúška - praktické prevedenie úkonov na modelke: príprava modelky, vykonanie diagnostiky vlasu a pokožky, navrhnúť postup, techniku strihania a konečnej úpravy vlasov, zrealizovať dohodnutý účes, použiť vhodné nástroje a vlasové kozmetické prípravky, vykonať poradenstvo čo sa týka domácej úpravy a starostlivosti o vlasy a účes.